Greek Legal Document

Category: 366

Content:
60. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 46136/2/74 της 28 Αυγ./7 Σεπτ.  1974 (ΦΕΚ Β΄ 863) Περί ιδρύσεως παρά τω Ο.Λ.Π. Γραφείου Π.Σ.Ε.Α. Έχοντες υπ’ όψιν: 1)Τας διατάξεις του άρθρ. 24 του από 23/24.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των νομικών προσώπων δημοσίου δικαίου». 2)Την υπ’ αριθ. 683/16 Αυγ. 1974 πράξιν του Διοικητικού Συμβουλίου του Ο.Λ.Π., αποφασίζομεν: Σελ. 290,426(β) Τεύχος Ε43-Σελ. 28 1.Ιδρύομεν παρά τω Οργανισμώ Λιμένος Πειραιώς Γραφείον Πολιτικής Σχεδιάσεως Εκτάκτου Ανάγκης (Π.Σ.Ε.Α.), όπερ εντάσσεται εις το Τμήμα Προσωπικού της Διευθύνσεως Διοικητικού αυτού. 2.Εις την αρμοδιότητα του Γραφείου τούτου υπάγονται: α)Η τήρησις του σχεδίου οργανώσεως, κινητοποιήσεως και δράσεως εν καιρώ πολέμου, του δυναμικού της αρμοδιότητός του. β)Η λήψις μέτρων εξασφαλίσεως των αναγκαιούντων μέσων, υλικών, εφοδίων και πιστώσεων. γ)Η σχετική εκπαίδευσις όλων των υπαλλήλων. δ)Η συλλογή στοιχείων περί του εργατικού δυναμικού του Λιμένος ε)Η παρακολούθησις των εκτελουμένων έργων του Λιμένος. ς)Η τήρησις στοιχείων επί του μηχανικού εξοπλισμού (φορτοεκφορτωτικά μηχανήματα, πλωτά μέσα κλπ.) του Λιμένος. ζ)Η συνδρομή εις το έργον των αντιστοίχων επιτροπών Λιμένος, όσον αφορά εις την αποκατάστασιν ζημιών Λιμένων. η)Η συμμετοχή εις τας ασκήσεις Π.Σ.Ε.Α. και παροχή συνδρομής εις ετέρας περιφερειακάς και Κεντρικάς Υπηρεσίας, ως και η τήρησις στοιχείων αναστολών κατατάξεως. 20.Δ.δ.60 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.)